Diari Oficial de la Generalitat Valenciana


Sumari del DOGV 5068, del 10-08-2005 (2005/8585)

RESOLUCIÓ de 12 de juliol de 2005, de la Direcció General de Seguretat Industrial i Consum, per la qual es modifiquen els annexos de l'Orde de 17 de juliol de 1989, de la Conselleria d'indústria, Comerç i Turisme i de l'Orde de 12 de febrer de 2001, de la Conselleria d'Indústria i Comerç, sobre el contingut mínim dels projectes d'indústries i instal·lacions industrials.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/07/12/(1)/dof/vci/html**

### Dades del document

Número de DOGV
:   5068

Data del DOGV
:   10-08-2005

Secció del DOGV
:   I. DISPOSICIONS GENERALS

Número del document
:   2005/8585


Data del document
:   12-07-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * projecte industrial
    * instal·lació hidroelèctrica
    * edifici industrial
    * legislació
    * indústria elèctrica
    * energia elèctrica
    * reglamentació tècnica
    * infraestructura industrial

RESOLUCIÓ de 12 de juliol de 2005, de la Direcció General de Seguretat Industrial i Consum, per la qual es modifiquen els annexos de l'Orde de 17 de juliol de 1989, de la Conselleria d'indústria, Comerç i Turisme i de l'Orde de 12 de febrer de 2001, de la Conselleria d'Indústria i Comerç, sobre el contingut mínim dels projectes d'indústries i instal·lacions industrials. [2005/8585]
  
Amb data 16 d'abril de 2005, es va publicar en el Boletín Oficial del Estado, el Reial Decret 425/2005, de 15 d'abril, pel qual s'establixen els requisits tècnics i les normes d'actuació que han de complir els centres tècnics per a la instal·lació, la verificació, el control i la inspecció de tacògrafs digitals.
  
La seua entrada en vigor fa convenient incorporar a la norma mencionada en l'encapçalament, el contingut mínim de la memòria tipus d'estos centres tècnics.
  
D'una altra part, es considera oportuna la introducció d'un certificat d'instal·lació d'aire comprimit, que ha de dur l'acta de proves en l'emplaçament, d'acord amb el que establix el vigent reglament d'Aparells de Pressió i la seua ITC MIE-P17.
  
Per tot això i per raó del que establix la disposició final primera de l'Orde de 17 de juliol de 1987, de la conselleria d'Indústria, Comerç i Turisme i l'Orde de 12 de febrer de 2001, de la Conselleria d'Indústria, Comerç, per les quals es faculta la Direcció General d'Indústria i Energia per a modificar els seus annexos, i per raó del que disposa l'article 11 del Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic de la Conselleria d'Empresa, Universitat i Ciència, pel qual s'establix que correspon a la Direcció General de Seguretat Industrial i Consum exercir les funcions en matèria de seguretat industrial, resolc:
  
Primer
  
Modificar els annexos de l'Orde de 17 de juliol de 1989, de la Conselleria d'Indústria, Comerç i Turisme i l'Orde de 12 de febrer de 2001, de la Conselleria d'Indústria i Comerç, amb la incorporació en l'annex I de la memòria tipus dels centres tècnics de tacògrafs digitals i en l'annex II el certificat d'instal·lació d'aire comprimit.
  
Segon
  
La present resolució entra en vigor l'endemà de la seua publicació en el Diari Oficial de la Generalitat Valenciana.


Còpia Permalink ELI